Folketing
2001-10-25

Modellen tager, som jeg også oplyste under behandlingen af nr. B 6, udgangspunkt i, at en ejer, der sætter sin bolig til salg, altid må være indstillet på, at der kan gå en vis periode fra det tidspunkt, hvor boligretten endeligt er opgivet, og indtil han slipper for ejendomsværdiskatten af boligen. Det betyder altså, at ejeren i denne situation i en kortere periode vil skulle betale ejendomsværdiskat af to boliger. Regeringen mener, det er rimeligt, at ejeren må acceptere, at der skal betales ejendomsværdiskat af ejerboligen i indtil to måneder, efter at boligretten til ejendommen endeligt er opgivet. Hvis ejeren er flyttet fra ejerboligen, men ikke har fået solgt boligen inden to måneder, efter at boligretten endeligt er opgivet, vil der kun blive beregnet ejendomsværdiskat af boligen for de to måneder. Under andenbehandlingen af nr. B 6 nævnte jeg som et eksempel på de økonomiske virkninger af modellen en situation, hvor en ejerbolig, der var anskaffet før 1. juli 1998, som er vurderet til 1 mio.